pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยม การพัฒนาคุณภาพการเรียนการสอน ภายใต้มาตรการป้องกันการแพร่ระบาด โรคโควิด-19 และเยี่ยมชม New Normal วิถีชีวิตใหม่บริบทโรงเรียนตำรวจตระเวนชายแดน จ.ศรีสะเกษ
วันพฤหัสบดีที่ 16 กรกฎาคม 2563
นายกรัฐมนตรีตรวจเยี่ยม การพัฒนาคุณภาพการเรียนการสอน ภายใต้มาตรการป้องกันการแพร่ระบาด โรคโควิด-19 และเยี่ยมชม New Normal วิถีชีวิตใหม่บริบทโรงเรียนตํารวจตระเวนชายแดน จ.ศรีสะเกษ
นายกรัฐมนตรีตรวจเยี่ยมการพัฒนาคุณภาพการเรียนการสอน ภายใต้มาตรการป้องกันการแพร่ระบาด โรคโควิด-19 และเยี่ยมชม New Normal วิถีชีวิตใหม่บริบทโรงเรียนตํารวจตระเวนชายแดน จ.ศรีสะเกษ
วันนี้ (16 ก.ค.63) เวลา 14.00 น. ณ โรงเรียนตํารวจตระเวนชายแดน บ้านหนองใหญ่ อําเภอกันทรลักษ์ จังหวัดศรีสะเกษ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ตรวจเยี่ยมการพัฒนาคุณภาพการเรียนการสอนภายใต้มาตรการป้องกันการแพร่ระบาดโรคติดเชื้อไวรัสโคโรนา (COVID-19)ตามนโยบายการป้องกันการแพร่ระบาดโรคติดเชื้อไวรัสโคโรนา(COVID-19)และเยี่ยมชม“New Normalวิถีชีวิตใหม่บริบทโรงเรียนตํารวจตระเวนชายแดน”พร้อมรับฟังรายงานภารกิจตามมาตรการผ่อนปรนในการป้องกันการแพร่ระบาดโรคโควิด-19และการดําเนินการหลังเปิดภาคเรียน ของโรงเรียนตํารวจตระเวนชายแดน ตามมาตรการการป้องกันการแพร่ระบาดของโรคโควิด-19โดยมีผู้บัญชาการตํารวจตระเวนชายแดน ผู้กํากับการตํารวจตระเวนชายแดนที่22 อุบลราชธานี และครูโรงเรียนตํารวจตระเวนชายแดน บ้านหนองใหญ่ เป็นผู้บรรยายสรุปรายงานและให้การต้อนรับ
พร้อมกันนี้ นายกรัฐมนตรี ได้พบปะทักทายครู นักเรียน และผู้ปกครองของโรงเรียนตํารวจตระเวนชายแดนฯ และติดตามการขับเคลื่อนพื้นที่นวัตกรรมทางการศึกษาของจังหวัดศรีสะเกษ ซึ่งจังหวัดศรีสะเกษเป็น 1 ใน 8 จังหวัด [ศรีสะเกษ ระยอง สตูล กาญจนบุรี เชียงใหม่ และ3 จังหวัดชายแดนใต้ (ปัตตานี ยะลา นราธิวาส)]นําร่องในพื้นที่นวัตกรรมการศึกษา (Sand Box) ในการขับเคลื่อนยุทธศาสตร์ปฏิรูปการศึกษาของนายกรัฐมนตรี โดยนายกรัฐมนตรีกําชับให้ครูแลกเปลี่ยนเรียนรู้ร่วมกัน ให้เกิดการยอมรับ และขอให้ทํางานเป็นทีมสร้างความรู้ความเข้าใจที่ถูกต้อง พร้อมกับพัฒนาตัวเองไปพร้อมกับเด็กนักเรียน ครูเป็นหน้าที่ที่สําคัญเปรียบเหมือนพ่อแม่คนที่ 2 ต้องอบรมสั่งสอนลูกศิษย์ให้มีความรู้ มีอนาคตที่ดี ที่สําคัญต้องหมั่นคอยสังเกตว่าเด็กแต่ละคนมีความถนัดด้านไหน และส่งเสริมให้ถูกทาง ในส่วนของนักเรียน ขอให้รักษาสุขภาพให้แข็งแรง กินอาหารให้ครบ 5 หมู่ และตั้งใจเรียน รักพ่อแม่ รักคุณครูให้มาก โตขึ้นมาเป็นเยาวชนที่ดี เป็นทรัพยากรที่มีคุณค่าของประเทศ
โอกาสนี้ นายกรัฐมนตรีได้สอนเทคนิคการวาดต้นไม้ให้กับเด็กนักเรียนว่า ต้องวาดองค์ประกอบของต้นไม้ให้ครบ ถึงจะเป็นต้นไม้ที่สมบูรณ์ พร้อมกับแนะวิธีการแปรงฟันสูตร 2 คูณ 2 คือ แปรงฟันวันละ 2 ครั้ง ครั้งละ 2 นาที พร้อมกับให้เปิดน้ําใส่ภาชนะในการแปรงฟันจะได้ช่วยกันประหยัดน้ํา
จากนั้น นายกรัฐมนตรีได้เยี่ยมชมโครงการเกษตรเพื่ออาหารกลางวัน ตามพระราชดําริฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ โดยนายกรัฐมนตรีได้ชื่นชม และขอให้ขยายโครงการไปยังโรงเรียนต่าง ๆ ด้วย
---------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โดนใจ! ร้านธงฟ้าฯ - บัตรสวัสดิการแห่งรัฐ สิ่งนี้ที่ประชาชนต้องการ
วันอาทิตย์ที่ 7 ตุลาคม 2561
โดนใจ! ร้านธงฟ้าฯ - บัตรสวัสดิการแห่งรัฐ สิ่งนี้ที่ประชาชนต้องการ
- -
ในช่วงที่ผ่านมาบรรยากาศการจับจ่ายใช้สอยสินค้าอุปโภคบริโภคของผู้ถือบัตรสวัสดิการแห่งรัฐในร้านธงฟ้าประชารัฐ และร้านค้าอื่น ๆ ที่กระทรวงพาณิชย์กําหนด เป็นไปด้วยความคึกคัก และมีเสียงตอบรับจากผู้มีรายได้น้อยเป็นอย่างดี
ผู้ถือบัตรบางรายเป็นคนเดียวในครอบครัวที่มีบัตรสวัสดิการฯ ซึ่งมีวงเงินค่าใช้จ่ายในบัตรจํานวน 300 บาท และได้นําไปซื้อของในร้านธงฟ้าฯ ทั้งข้าวสาร น้ํามันพืช น้ําปลา ผงซักฟอก ปลากระป๋อง บะหมี่กึ่งสําเร็จรูป ทําให้สามารถแบ่งเบาภาระค่าใช้จ่ายได้มาก
ส่วนเจ้าของร้านธงฟ้าประชารัฐ ยอมรับว่าการซื้อขายสินค้ามีความสะดวกรวดเร็ว เพียงลูกค้านําบัตรไปรูดชําระเงินที่เครื่องรับชําระเงินอิเล็กทรอนิกส์ (EDC) ช่วยให้ร้านมียอดขายเพิ่มขึ้น รายได้ก็มากขึ้นตามไปด้วย
นอกจากสินค้าในร้านธงฟ้าประชารัฐ จะเป็นสินค้าดี มีคุณภาพเช่นเดียวกับในท้องตลาดทั่วไปแล้ว สินค้าบางชนิดยังมีราคาถูกกว่าท้องตลาดด้วย เพราะภาครัฐและผู้ผลิตสินค้าตั้งใจจะช่วยลดค่าครองชีพให้กับประชาชน
ครอบคลุมทั้งสินค้าอุปโภคบริโภคที่จําเป็นในชีวิตประจําวัน เช่น ผงซักฟอก สบู่ ยาสีฟัน แชมพูสระผม ชุดนักเรียน อุปกรณ์การเรียน สินค้าปัจจัยทางการเกษตร เช่น ปุ๋ยเคมี รวมถึงยารักษาโรค และอาหารสด เช่น ไข่ไก่ เป็นต้น
ยกเว้นพวกสุรายาสูบ ที่ไม่สามารถนําบัตรสวัสดิการไปรูดซื้อได้
ใคร ๆ ก็อัพเกรดเป็นร้านธงฟ้าประชารัฐได้ ...
เมื่อร้านธงฟ้าฯ มีลูกค้ามากขึ้น ทําให้ปัจจุบันมีจํานวนพ่อค้าแม่ขายที่สนใจเข้าร่วมโครงการร้านธงฟ้าประชารัฐเพิ่มขึ้นถึงกว่า 50,000 ราย
มีทั้งร้านค้าที่สะดวกใช้เครื่องรับชําระเงินทางอิเล็กทรอนิกส์ (EDC) และร้านค้าที่ใช้โทรศัพท์มือถือรับชําระค่าสินค้าผ่านแอปพลิเคชัน “ถุงเงินประชารัฐ”
ร้านธงฟ้าฯ ไม่ได้ขายแต่สินค้าอุปโภคบริโภคทั่ว ๆ ไปเท่านั้น เพราะรัฐบาลยังส่งเสริมให้ผู้ขายนําสินค้าชุมชน สินค้าเกษตรแปรรูป สินค้า OTOP ประจําถิ่น ไปวางขายภายในร้าน เพื่อช่วยกระตุ้นเศรษฐกิจฐานราก
เรียกได้ว่า win-win กันทุกฝ่าย ทั้งผู้ถือบัตรฯ ที่ได้ลดค่าครองชีพ ผู้ค้ารายย่อยมีความเข้มแข็งขึ้น และผู้ผลิตสินค้าชุมชนมีช่องทางการขายสินค้ามากขึ้นด้วย
ล่าสุด..กระทรวงพาณิชย์เปิดเผยข้อมูลการใช้จ่ายของผู้ถือบัตรสวัสดิการแห่งรัฐจํานวน 11.4 ล้านคน ที่นําบัตรฯ ไปรูดซื้อสินค้าจากร้านค้าธงฟ้าประชารัฐ ตั้งแต่วันที่ 1 ต.ค. 60 - 20 ก.ย. 61 พบว่า มียอดซื้อสินค้ารวมกันมากถึง 41,000 ล้านบาท
โดยกว่า 20,000 ล้านบาท เป็นการซื้อสินค้าชุมชนและสินค้าเกษตร และคาดว่าจะมีเงินสะพัดในระบบเศรษฐกิจราว 100,000 ล้านบาท ในปี 2561
สินค้าขายดีในร้านค้าธงฟ้าประชารัฐ มีอะไรบ้าง?
สําหรับสินค้าชุมชนและสินค้าเกษตรที่ได้รับความนิยม คือ ข้าวสาร ผัก กระเทียม หอมแดง ขนมเปี๊ยะ เค้ก กล้วยตาก กล้วยฉาบ ข้าวแต๋น น้ําพริก และผลไม้ตามฤดูกาล เช่น แตงโม ทุเรียน มะนาว สับปะรด
รัฐบาลตั้งเป้าให้มีร้านธงฟ้าฯ จํานวน 100,000 ร้าน เพื่อเชื่อมโยงเครือข่ายผู้ค้า และส่งเสริมช่องทางการตลาดอย่างมีประสิทธิภาพ เป็นรูปธรรม
และกําหนดเป้าหมายให้มีเงินหมุนเวียนในท้องถิ่นเพิ่มเติมไม่ต่ํากว่า 200,000 ล้านบาท ในปี 2562
ค้นหาข้อมูลเพิ่มเติมเกี่ยวกับร้านธงฟ้าประชารัฐได้ที่นี่ http://www.shop.moc.go.th/Home/default
———————————-
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-น้ำยาล้างจาน สามารถกำจัดเชื้อไวรัสโควิด-19 ที่อยู่ในภาชนะได้หรือไม่ ??
วันอังคารที่ 21 เมษายน 2563
น้ํายาล้างจาน สามารถกําจัดเชื้อไวรัสโควิด-19 ที่อยู่ในภาชนะได้หรือไม่ ??
น้ํายาล้างจาน กําจัดเชื้อไวรัสโควิด-19 ได้หรือไม่ ??
Q : น้ํายาล้างจาน สามารถกําจัดเชื้อไวรัสโควิด-19 ที่อยู่ในภาชนะได้หรือไม่ ??
A : ได้ ส่วนผสมของน้ํายาล้างจาน สามารถทําลายเชื้อไวรัสโควิด-19 บนภาชนะได้เป็นอย่างดี
รัฐบาลไทย-ข่าวทำเนียบรัฐบาล-กระทรวงเกษตรฯ เข้มมาตรการควบคุมโรคพิษสุนัขบ้า บังคับใช้กฎหมาย 3 ฉบับอย่างเคร่งครัด
วันอังคารที่ 13 มีนาคม 2561
กระทรวงเกษตรฯ เข้มมาตรการควบคุมโรคพิษสุนัขบ้า บังคับใช้กฎหมาย 3 ฉบับอย่างเคร่งครัด
กระทรวงเกษตรฯ เข้มมาตรการควบคุมโรคพิษสุนัขบ้า บังคับใช้กฎหมาย 3 ฉบับอย่างเคร่งครัด หากพบการระบาดของโรคพร้อมเข้าควบคุมสถานการณ์ทันที
นายเลิศวิโรจน์ โกวัฒนะ ปลัดกระทรวงกระทรวงเกษตรและสหกรณ์ เปิดเผยถึงสถานการณ์โรคพิษสุนัขบ้าและมาตรการควบคุมโรค ว่า สถานการณ์โรคพิษสุนัขบ้าในปีนี้ไม่รุนแรงเท่าปีที่ผ่านมา จากการรายงานจํานวนผู้ติดเชื้อและเสียชีวิตจากโรคพิษสุนัขบ้าในปีนี้พบว่ามีเพียง 4 ราย ซึ่งน้อยกว่าในปี 2559 ที่พบผู้เสียชีวิต 13 ราย และในปี 2560 จํานวน 11 ราย ซึ่งลดลงทุกปี เป็นผลมาจากการสร้างความรู้ความเข้าใจเรื่องโรคพิษสุนัขบ้ามากขึ้น รวมทั้งกระทรวงเกษตรและสหกรณ์ได้มีการบังคับใช้กฎหมายตาม พรบ.โรคระบาดสัตว์ พ.ศ. 2558 อย่างจริงจัง เพื่อให้โรคสงบอย่างรวดเร็ว โดยเร่งดําเนินการ 3 มาตรการหลัก คือ 1) ประกาศเขตโรคระบาด มีรัศมีครอบคลุม 5 กม.
2) สํารวจสุนัขและแมวในรัศมี 5 กม. ให้ได้ 100 % 3) ฉีดวัคซีนให้ได้ 100 % รวมทั้งสั่งกักสัตว์ที่มีเจ้าของห้ามออกนอกบริเวณบ้าน ยกเว้นได้รับอนุญาตจากเจ้าหน้าที่ หากพบสัตว์เป็นโรค สัมผัสสัตว์ป่วย หรือสงสัยว่าเป็นโรค เจ้าหน้าที่มีอํานาจในการทําลายสัตว์ทันที ซึ่งตั้งแต่มกราคม – 12 มีนาคม 2561 ได้ประกาศพื้นที่เขตโรคระบาดชั่วคราว 37 จังหวัด และขณะนี้คงเหลือประกาศ 26 จังหวัด ซึ่งบางจังหวัดมีเพียง 1 จุด บางจังหวัดมีเพียง 2-3 จุด (1 จุดมีรัศมี 5 กม.) ทั้งนี้ประกาศเขตโรคระบาดชั่วคราวมีอายุ 30 วันนับตั้งแต่วันประกาศ โดยไม่มีโรคระบาดเกิดขึ้นอีก
ด้าน นายสัตวแพทย์อภัย สุทธิสังข์ อธิบดีกรมปศุสัตว์ กล่าวเพิ่มเติมว่า มาตรการป้องกันและควบคุมโรค ได้มีการแต่งตั้งคณะกรรมการป้องกันและควบคุมโรคระดับจังหวัดและอําเภอ มีหน้าที่กําหนดแผนการฉีดวัคซีน การกํากับ ติดตาม เสนอแนะและประชาสัมพันธ์เกี่ยวกับโรคพิษสุนัขบ้า สนับสนุนให้การปฏิบัติงานระดับอําเภอเป็นไปตามเป้าหมาย ซึ่งผลการดําเนินงานในปี 2561 ที่ผ่านมาได้ดําเนินการ 1) ฉีดวัคซีนป้องกันโรคพิษสุนัขบ้าทั้งหมด 932,807 ตัว (ตั้งแต่ ต.ค.60 ถึง 8 มี.ค.61) ในช่วงรณรงค์เดือน มี.ค - พ.ค 61 คาดว่าจะได้จํานวน 5-6 ล้านตัว และครบตามเป้าหมาย 10 ล้านตัว ภายใน ก.ย.61 2) ผ่าตัดทําหมันรวมทั้งสิ้น 79,431 ตัว (ตั้งแต่ ต.ค.60 – 8 มี.ค.61) และครบตามเป้าหมาย 2 แสนตัว ภายใน ก.ย. 61 และ 3) อบรมอาสาปศุสัตว์/อสม. เพื่อฉีดวัคซีนให้เป็นไปตาม พรบ.วิชาชีพสัตวแพทย์ ปี 61 อบรมไปแล้วจํานวน 15,500 ราย จากเป้าหมาย 17,500 ราย
สําหรับมาตรการควบคุมโรค มีกฎหมายที่เกี่ยวข้องจํานวน 3 ฉบับ ประกอบด้วย 1) พรบ.โรคระบาดสัตว์ พ.ศ. 2558 2) พรบ.โรคพิษสุนัขบ้า พ.ศ. 2535 และ 3) พรบ.ป้องกันการทารุณกรรมสัตว์และจัดสวัสดิภาพสัตว์ พ.ศ. 2557 ซึ่งหากพบว่ามีคนตายด้วยโรคพิษสุนัขบ้าหรือสัตว์ตายด้วยโรคพิษสุนัขบ้าให้มีการประกาศโรคระบาดทันทีและดําเนินการให้เป็นไปตามกฎหมายของพรบ.โรคระบาดสัตว์ พ.ศ. 2558 อย่างเคร่งครัด ซึ่งกฏหมายให้อํานาจกับเจ้าหน้าที่ทําลายสัตว์กรณีสงสัยสัตว์เป็นโรค สัมผัสโรค หรือสงสัยว่าเป็นโรคในพื้นที่ที่กําหนดในประกาศเขตโรคระบาด ซึ่งพรบ.ป้องกันการทารุณกรรมสัตว์และจัดสวัสดิภาพสัตว์ พ.ศ. 2557 กําหนดให้สามารถดําเนินการได้ทันที อธิบดีกรมปศุสัตว์ กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตราชอาณาจักรสวีเดนประจำประเทศไทย ในโอกาสเข้าเยี่ยมคารวะ
วันอังคารที่ 26 มิถุนายน 2561
รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย ในโอกาสเข้าเยี่ยมคารวะ
วันนี้ (26มิถุนายน 2561 ) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายสตัฟฟาน แฮร์สเตริม (Mr. Staffan Herrstrom)เอกอัครราชทูตราชอาณาจักรสวีเดนประจําประเทศไทยในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม
ภาพ ข่าว และเผยแพร่: อาทิตยา/ระพีพัฒน์
รัฐบาลไทย-ข่าวทำเนียบรัฐบาล-กสร.ออกประกาศขอความร่วมมือเอกชนเลื่อนหยุดสงกรานต์ [กระทรวงเเรงงาน]
วันศุกร์ที่ 20 มีนาคม 2563
กสร.ออกประกาศขอความร่วมมือเอกชนเลื่อนหยุดสงกรานต์ [กระทรวงเเรงงาน]
กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้เลื่อนวันหยุดตามประเพณีในช่วงเทศกาลวันสงกรานต์ปี2563 และให้หยุดชดเชยภายหลัง เพื่อป้องกันการแพร่ระบาดของเชื้อไวรัสโควิด-19
กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้เลื่อนวันหยุดตามประเพณีในช่วงเทศกาลวันสงกรานต์ปี2563และให้หยุดชดเชยภายหลัง เพื่อป้องกันการแพร่ระบาดของเชื้อไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)มีมติให้เลื่อนวันหยุดตามประเพณีในช่วงเทศกาลวันสงกรานต์ ระหว่างวันที่13 - 15เมษายน2563ออกไปก่อนโดยไม่เป็นวันหยุดราชการและวันหยุดเอกชนปีนี้ และจะคืนวันหยุดให้ภายหลังนั้น
ทั้งนี้ เพื่อให้การกําหนดวันหยุดตามประเพณีของนายจ้างภาคเอกชน ประจําปี2563ตามมาตรา29แห่งพระราชบัญญัติคุ้มครองแรงงาน พ.ศ.2541เป็นไปตามนโยบายและมาตรการเร่งด่วน และเพื่อให้การเฝ้าระวัง การป้องกันผลกระทบจากการเดินทางและการรวมตัวของบุคคลจํานวนมากซึ่งอาจทําให้มีการแพร่ระบาดของโรคได้ง่าย กสร. จึงออกประกาศขอความร่วมมือภาคเอกชน โดยขอให้นายจ้างเปลี่ยนแปลงวันหยุดตามประเพณี ระหว่างวันที่13 - 15เมษายน2563ไปหยุดในวันหยุดราชการประจําปีวันอื่นที่ยังมิได้ประกาศให้เป็นวันหยุดตามประเพณี หรือวันหยุดราชการอื่นที่ทางราชการจะได้ประกาศกําหนดต่อไป หรือวันหยุดทางศาสนา หรือวันหยุดตามขนบธรรมเนียมประเพณีแห่งท้องถิ่น
นายอภิญญา กล่าวต่อว่า เพื่อให้การเฝ้าระวัง ป้องกัน และควบคุมโรคติดต่อดังกล่าว ขอให้นายจ้าง สถานประกอบกิจการและลูกจ้างปฏิบัติตามแนวทางและมาตรการที่เกี่ยวข้องตามที่กระทรวงสาธารณสุขและหน่วยงานของรัฐกําหนด หากนายจ้าง ลูกจ้าง มีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน1506กด3
รัฐบาลไทย-ข่าวทำเนียบรัฐบาล-สำนักงานตำรวจแห่งชาติและกระทรวงการคลัง ร่วมมือกวาดล้างนายทุนเงินกู้นอกระบบที่ผิดกฎหมาย
วันพฤหัสบดีที่ 17 พฤษภาคม 2561
สํานักงานตํารวจแห่งชาติและกระทรวงการคลัง ร่วมมือกวาดล้างนายทุนเงินกู้นอกระบบที่ผิดกฎหมาย
กระทรวงการคลังและสํานักงานตํารวจแห่งชาติดําเนินการเชิงรุกร่วมกันในการปราบปรามผู้กระทําความผิดเกี่ยวกับหนี้นอกระบบ เพื่อให้เป็นไปตามนโยบายการแก้ไขปัญหาหนี้นอกระบบอย่างบูรณาการและยั่งยืนของรัฐบาล
นายพรชัย ฐีระเวช ที่ปรึกษาด้านเศรษฐกิจการเงิน ในฐานะรองโฆษกกระทรวงการคลัง เปิดเผยว่า กระทรวงการคลังและสํานักงานตํารวจแห่งชาติดําเนินการเชิงรุกร่วมกันในการปราบปรามผู้กระทําความผิดเกี่ยวกับหนี้นอกระบบ เพื่อให้เป็นไปตามนโยบายการแก้ไขปัญหาหนี้นอกระบบอย่างบูรณาการและยั่งยืนของรัฐบาล
เมื่อวันที่ 16 พฤษภาคม 2561 นายบุญชัย จรัสแสงสมบูรณ์ ที่ปรึกษาด้านเศรษฐกิจระหว่างประเทศสํานักงานเศรษฐกิจการคลัง (สศค.) ได้ร่วมการประชุมติดตามผลการปรามปรามเงินกู้นอกระบบ ณ สํานักงานตํารวจแห่งชาติ โดยมีพลตํารวจเอก เฉลิมเกียรติ ศรีวรขาน รองผู้บัญชาการตํารวจแห่งชาติ เป็นประธานการประชุม ซึ่งสํานักงานตํารวจแห่งชาติได้มีคําสั่งแต่งตั้งคณะทํางานตรวจสอบผู้มีพฤติการณ์เข้าข่ายกระทําความผิดกฎหมายหนี้นอกระบบ จํานวน 762 ราย ตามที่กระทรวงการคลังได้รับจากกระทรวงมหาดไทย ซึ่งขณะนี้ทุกหน่วยในพื้นที่ของสํานักงานตํารวจแห่งชาติอยู่ระหว่างเร่งดําเนินการตรวจสอบในเชิงลึกเพื่อดําเนินการตามกฎหมายพร้อมทั้งจะรายงานผลการดําเนินงานให้กระทรวงการคลังทราบต่อไป ทั้งนี้ สํานักงานตํารวจแห่งชาติได้สั่งการให้ผู้ปฏิบัติงานทุกระดับดําเนินการกับเจ้าหนี้นอกระบบที่ให้กู้ยืมแบบผิดกฎหมาย โดยให้นํากฎหมายที่เกี่ยวข้องกับฐานความผิดเกี่ยวกับการปล่อยเงินกู้มาบังคับใช้อย่างเข้มงวด และให้มีการขยายผลไปถึงนายทุนเงินกู้ที่อยู่เบื้องหลังด้วย
ขณะที่การดําเนินการของกระทรวงการคลังได้ยึดแนวทางแก้ไขปัญหาหนี้นอกระบบของรัฐบาล เพื่อให้การแก้ปัญหามีความยั่งยืนใน 5 มิติ ได้แก่ (1) ดําเนินการจริงจังกับเจ้าหนี้นอกระบบที่ผิดกฎหมาย (2) เพิ่มช่องทางการเข้าถึงสินเชื่อในระบบ (3) ลดภาระหนี้นอกระบบโดยการไกล่เกลี่ย (4) เพิ่มศักยภาพลูกหนี้นอกระบบ และ (5) การสนับสนุนการแก้ไขปัญหาหนี้นอกระบบ พร้อมกันนี้ กระทรวงการคลังได้ขอความร่วมมือสํานักงานตํารวจแห่งชาติสนับสนุนการแก้ไขปัญหาหนี้นอกระบบแบบครบวงจร โดยเฉพาะอย่างยิ่ง การร่วมผลักดันเจ้าหนี้นอกระบบรายใหญ่ที่มีลูกหนี้จํานวนมากเข้าสู่การไกล่เกลี่ยประนอมหนี้ของคณะอนุกรรมการไกล่เกลี่ยประนอมหนี้นอกระบบประจําจังหวัด และขอความร่วมมือในการประชาสัมพันธ์เชิญชวนเจ้าหนี้นอกระบบให้หันมาดําเนินธุรกิจสินเชื่อในระบบให้เป็นไปตามกฎหมายด้วยการขอใบอนุญาตประกอบธุรกิจสินเชื่อรายย่อยระดับจังหวัดภายใต้การกํากับ หรือ “สินเชื่อพิโกไฟแนนซ์” ให้มากขึ้น ซึ่งจะเป็นแหล่งเงินกู้ทางเลือกที่สําคัญของประชาชน นอกจากนี้ หากพบว่า ผู้ประกอบธุรกิจสินเชื่อพิโกไฟแนนซ์ที่ได้รับใบอนุญาตมีการปล่อยเงินกู้นอกระบบที่ผิดกฎหมายขอให้ตํารวจดําเนินการทางกฎหมายและแจ้งมายัง สศค. เพื่อพิจารณาบทลงโทษหรือเพิกถอนใบอนุญาตต่อไป ทั้งนี้ ประชาชนผู้สนใจสามารถติดตามข้อมูลและรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการได้ทางเว็บไซต์ www.1359.go.th และสามารถร้องเรียนหรือแจ้งเบาะแสเกี่ยวกับสินเชื่อนอกระบบได้โดยตรงที่สายด่วนสํานักงานตํารวจแห่งชาติ 1135 หรือขอคําแนะนําได้ที่ สายด่วน 1359
สํานักงานเศรษฐกิจการคลัง โทรศัพท์สายด่วน 1359
รัฐบาลไทย-ข่าวทำเนียบรัฐบาล-รัฐบาลเผย 5-6 ก.พ.นี้ นายกฯ และ ครม.เตรียมพบชาวจันท์-ตราด ตั้งเป้าผลักดันไทยเป็นมหาอำนาจการค้าผลไม้โลก
วันจันทร์ที่ 5 กุมภาพันธ์ 2561
รัฐบาลเผย 5-6 ก.พ.นี้ นายกฯ และ ครม.เตรียมพบชาวจันท์-ตราด ตั้งเป้าผลักดันไทยเป็นมหาอํานาจการค้าผลไม้โลก
รัฐบาลเผย 5-6 ก.พ.นี้ นายกฯ และ ครม.เตรียมพบชาวจันท์-ตราด ตั้งเป้าผลักดันไทยเป็นมหาอํานาจการค้าผลไม้โลก พร้อมเสริมจุดแข็ง แก้ไขจุดอ่อน ยกระดับการพัฒนาภาคตะวันออก
วันนี้ (4 ก.พ. 61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเตรียมผลักดันให้ประเทศไทยเป็นชาติมหาอํานาจด้านการค้าผลไม้เมืองร้อนของโลก โดยจะใช้โอกาสการลงพื้นที่พบปะประชาชนและประชุม ครม.นอกสถานที่ ณ จ.จันทบุรีและตราด ในวันที่ 5-6 ก.พ.นี้ ลงนามบันทึกข้อตกลงความร่วมมือด้านมาตรฐานคุณภาพผลไม้ไทยระหว่างกระทรวงพาณิชย์ หอการค้าไทย มหาวิทยาลัยเชียงใหม่ และมหาวิทยาลัยบูรพา และบันทึกข้อตกลงการเชื่อมโยงตลาดผลไม้ แหล่งผลิต และตลาดรองรับสําคัญ ระหว่างหอการค้าจังหวัดต่าง ๆ กับหอการค้านําเข้าผลไม้ของจีนและหอการค้า จ.ไพลิน ของกัมพูชา
“ผลไม้ไทยมีความหลากหลาย มีรสชาติโดดเด่น เป็นที่ต้องการของตลาดภายในประเทศและต่างประเทศ โดยเฉพาะทุเรียน มังคุด และลําไย โดย จ.จันทบุรี เป็นจังหวัดที่มีชื่อเสียงด้านผลไม้และมีเป้าหมายเป็นมหานครผลไม้โลก แต่ยังคงมีข้อจํากัดด้านการผลิตและการตลาด ซึ่งรัฐบาลจะได้รับฟังปัญหาและร่วมกันแก้ไข ภายใต้ยุทธศาสตร์การค้าผลไม้ครบวงจร คือ การพัฒนาคุณภาพมาตรฐานของผลไม้ให้เป็นที่ยอมรับในระดับสากล พัฒนาช่องทางการจําหน่ายและกระจายผลไม้ไทย พัฒนาสมรรถนะของผู้ประกอบการ และประชาสัมพันธ์ผลไม้ให้เป็นที่ต้องการของตลาด” สําหรับการลงพื้นที่ จ.จันทบุรี ของนายกฯ และ ครม. ครั้งนี้
นอกจากต้องการส่งเสริมให้เป็นเมืองผลไม้ของโลกแล้ว ยังจะผลักดันอุตสาหกรรมอัญมณี ติดตามการดําเนินงานของวิสาหกิจเพื่อสังคม การส่งเสริมการท่องเที่ยว และเกษตรอุตสาหกรรม ส่วน จ.ตราด เน้นส่งเสริมการท่องเที่ยวเชิงนิเวศน์อย่างยั่งยืน การอนุรักษ์ป่าชายเลน การจัดการน้ําเสีย และการพัฒนาสถาบันการเงินชุมชน
ทั้งนี้ พลเอก ประยุทธ์ จันทร์โอชา นายกรัฐมนตรี ย้ําว่า ทุกครั้งที่ลงพื้นที่และประชุม ครม.นอกสถานที่ จะมีการพิจารณาแนวทางการพัฒนาภาคเศรษฐกิจและสังคมในภูมิภาคนั้น ๆ โดยในครั้งนี้เป็นการลงพื้นที่ตะวันออก ซึ่งรัฐบาลจะรับฟังข้อเสนอและหารือร่วมกับภาคเอกชน ผู้นําท้องถิ่น และประชาชน เพื่อยกระดับโครงสร้างพื้นฐานโครงข่ายถนน รถไฟทางคู่ รถไฟโดยสารด่วนพิเศษ แก้ไขปัญหาน้ําอุปโภคบริโภคและไฟฟ้าดับ พัฒนาด่านชายแดน ท่าเทียบเรือ พัฒนาคุณภาพชีวิตของประชาชน ฯลฯ ช่วยเพิ่มขีดความสามารถในทุกด้าน ซึ่งจะสอดรับกับโครงการพัฒนาระเบียงเศรษฐกิจภาคตะวันออก (EEC) ของรัฐบาลอีกด้วย
...........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 22 มิถุนายน 2563
วันจันทร์ที่ 22 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่22 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางกลับจากประเทศอินเดียและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 4 ราย ทําให้ผู้ป่วยกลับบ้านสะสม 3,022 ราย หรือคิดเป็นร้อยละ 95.91 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือ ร้อยละ 2.25 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,151 ราย
จากรายงานผู้ติดเชื้อรายใหม่วันนี้ทั้ง 3 ราย เป็นเพศหญิงทั้งหมด เดินทางกลับจากประเทศอินเดีย อายุ 11, 21 และ 34 ปี มาถึงประเทศไทยเมื่อวันที่ 15 มิถุนายน 2563 ตรวจหาเชื้อตามระบบเฝ้าระวังของกรมควบคุมโรค ไม่พบเชื้อ และเข้ารับการเฝ้าระวังในสถานที่รัฐจัดให้ ซึ่งภายหลังได้รับการตรวจทางห้องปฏิบัติการ รอบ 2 เมื่อวันที่ 20 มิถุนายน 2563 พบติดเชื้อ ไม่มีอาการ โดยผู้ติดเชื้อรายใหม่ได้เดินทางมาเที่ยวบินเดียวกับผู้ป่วยยืนยันติดเชื้อก่อนหน้านี้ 1 ราย ที่มีรายงานเมื่อวันที่ 18 มิถุนายน 2563
ขณะนี้สถานการณ์การติดเชื้อโรคโควิด 19 ไม่พบผู้ติดเชื้อภายในประเทศต่อเนื่องครบ 28 วันแล้ว ถือว่าเป็นเวลาที่ครบ 2 เท่าของระยะฟักตัวอาจมีความเสี่ยงต่ําที่จะเกิดการแพร่ระบาด แต่อย่างไรก็ตามสถานการณ์ทั่วโลกยังคงมีการแพร่ระบาด หลายประเทศมีการระบาดระลอกที่ 2 เป็นการระบาดแบบกลุ่มก้อน ส่วนใหญ่ไม่มีอาการ และยังคงมีผู้เดินทางกลับจากต่างประเทศอย่างต่อเนื่อง ดังนั้นคนไทยยังคงเฝ้าระวัง ไม่ประมาท เพื่อไม่ให้เกิดการแพร่ระบาดของเชื้ออีกครั้ง
กระทรวงสาธารณสุขจึงขอเน้นย้ําให้ประชาชนยังคงปฏิบัติตามคําแนะนําอย่างเคร่งครัดและสม่ําเสมอ ป้องกันตนเอง โดย สวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อยๆ เว้นระยะห่างระหว่างผู้อื่น 1-2 เมตร ไม่นํามือสัมผัสใบหน้า ตา จมูก ปาก นอกจากนี้ควรหลีกเลี่ยงการเดินทางไปในสถานที่แออัด มีการรวมตัวของคนจํานวนมาก จํากัดระยะเวลาการใช้บริการในสถานที่ใดสถานที่หนึ่งเป็นเวลาสั้นเพื่อลดความเสี่ยงในการสัมผัสเชื้อ และลงทะเบียน เข้า-ออก ผ่านแอปพลิเคชัน “ไทยชนะ” เพื่อนําไปพัฒนากิจการให้มีความปลอดภัย และได้มาตรฐาน
******************************22 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรี ได้นำคณะรัฐมนตรีชุดใหม่ถ่ายรูปหมู่
วันอังคารที่ 5 ธันวาคม 2560
นายกรัฐมนตรี ได้นําคณะรัฐมนตรีชุดใหม่ถ่ายรูปหมู่
นายกรัฐมนตรี ได้นําคณะรัฐมนตรีชุดใหม่ถ่ายรูปหมู่ ณ บริเวณหน้าตึกไทยคู่ฟ้า ทําเนียบรัฐบาล
เมื่อวันที่ 4 ธันวาคม 2560 พล.อ.ประยุทธ์ จันทร์โอชา นายกรัฐมนตรี ได้นําคณะรัฐมนตรีชุดใหม่ถ่ายรูปหมู่ โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมถ่ายภาพหมู่ ณ บริเวณหน้าตึกไทยคู่ฟ้า ทําเนียบรัฐบาล
รัฐบาลไทย-ข่าวทำเนียบรัฐบาล-ผลการประชุม CONSTITUENCY SENIOR OFFICIALS’ MEETING (CSOM) ณ กรุงมะนิลา สาธารณรัฐฟิลิปปินส์
วันพฤหัสบดีที่ 10 พฤษภาคม 2561
ผลการประชุม CONSTITUENCY SENIOR OFFICIALS’ MEETING (CSOM) ณ กรุงมะนิลา สาธารณรัฐฟิลิปปินส์
นายสุวิชญ โรจนวานิช ผู้อํานวยการสํานักงานเศรษฐกิจการคลัง เป็นผู้แทนปลัดกระทรวงการคลัง เข้าร่วมการประชุม Constituency Senior Officials’ Meeting (CSOM) ที่จัดขึ้นเมื่อวันที่ 3 พฤษภาคม 2561 ณ สํานักงานใหญ่ธนาคารพัฒนาเอเชีย กรุงมะนิลา สาธารณรัฐฟิลิปปินส์
นายสุวิชญ โรจนวานิช ผู้อํานวยการสํานักงานเศรษฐกิจการคลัง เป็นผู้แทนปลัดกระทรวงการคลัง ร่วมการประชุม Constituency Senior Officials’ Meeting (CSOM) ที่จัดขึ้นเมื่อวันที่ 3 พฤษภาคม 2561 ณ สํานักงานใหญ่ธนาคารพัฒนาเอเชีย กรุงมะนิลา สาธารณรัฐฟิลิปปินส์
การประชุมดังกล่าวมีการรายงานผลการดําเนินงานของธนาคารพัฒนาเอเชีย (Asian Development Bank: ADB) ในปี 2560 โดยโครงการส่วนใหญ่ที่ ADB ให้การสนับสนุนในช่วงปี 2559 – 2560 เป็นโครงการพัฒนาระบบขนส่งและพลังงาน (ร้อยละ 60) ของมูลค่าการให้ความช่วยเหลือทั้งหมด สําหรับผลการดําเนินงานในกลุ่มออกเสียงที่ไทยร่วมอยู่ด้วย ซึ่งประกอบด้วย มาเลเซีย ไทย สิงคโปร์ เมียนมา บรูไนดารุสซาลาม และเนปาล ปัจจุบันมีโครงการที่เป็นเงินกู้ให้แก่ภาครัฐของประเทศสมาชิกในกลุ่ม จํานวน 754 ล้านดอลลาร์สหรัฐ ภาคเอกชน 215.87 ล้านดอลลาร์สหรัฐ การให้เงินกู้ร่วมภาคเอกชน (Cofinance) 665.09 ล้านดอลลาร์สหรัฐ และความช่วยเหลือด้านเทคนิค 27.09 ล้านดอลลาร์สหรัฐ ในจํานวน 6 ประเทศนี้ ธนาคารพัฒนาเอเชียได้ให้ความช่วยเหลือแก่ประเทศไทยมากที่สุดในกลุ่ม
นอกจากนี้ ได้มีการหารือเกี่ยวกับร่างยุทธศาสตร์ธนาคารพัฒนาเอเชีย ADB Strategy 2030 ซึ่งผู้แทนไทยได้มีข้อสังเกตว่า จากตัวเลขการให้กู้ยืมที่ผ่านมา ADB เน้นการลงทุนในโครงสร้างพื้นฐานและพลังงาน ในขณะที่ยุทธศาสตร์ 2030 ระบุว่าจะให้ความสําคัญกับการพัฒนาทรัพยากรมนุษย์และการศึกษา ดังนั้นจึงเห็นควรให้ ADB เพิ่มสัดส่วนการให้ความช่วยเหลือด้านการพัฒนาทรัพยากรมนุษย์ให้มากขึ้น ซึ่งเป็นสิ่งจําเป็นต่อการปรับตัวของประเทศกําลังพัฒนาในยุคที่มีความเปลี่ยนแปลง ด้านเทคโนโลยี
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3607